
Divinităţilor demagogice franceze ce s-au arătat 
în sec. XVIII li se închină astăzi, mai ales în templul 
marxist, un nou neam de apostoli şi de teologi. 
Legând interese şi concepţii economice, «sociale», de 
teoriile umanitariste şi sofiste elino-galice, ei 
propovăduiesc o nouă religie, fără idealitatea celei 
creştine, fără idealitatea nici unei religiuni, dar cu tot 
materialismul brutal al omului primitiv. 

Căci de fapt, ei întronează viţelul de aur ca singur 
«ideal social» posibil în locul altarelor batjocorite, în 
locul patriei subminate şi al culturei compromise. Ca 
morală nouă, aceşti adevăraţi teologi «absoluţi» de la 
Paris şi de la Berlin - chiar ca ştiinţă, de o mie de ori 
mai inferiori mult satirizaţilor «teologi absoluţi» din 
Ardeal - dezlănţuiesc patimele cele mai josnice din 
sufletul omenesc: invidia şi ura celor ce au mai mult 
în contra celor ce au mai puţin. Iar statul ce face? 
Statul nemaiştiind de mult nici el al cui este, la care 
domn filosof social să se mai închine, stă cu mâinle în 
sân şi se fereşte ca de foc de îndeplinirea datoriei sale 
celei mai elementare. Guvernele «nu pot face nimic». 

Din pricina constituţiilor doctrinare, construite după 
minunata filosofie a lui Rousseau. Ele trebuie, vrând 
nevrând, să cedeze mereu în faţa descompunerii 
«logice». 

Astăzi sunt multe feluri de demagogi în plină 
acţiune în Europa. Evident că şi acţiunea patriotică li 
se poate părea unora demagogie. Dar a judeca însem¬ 
nează a distinge. Agitaţia patriotică nu poate fi nicio¬ 
dată confundată cu agitaţia antipatriotică, antina¬ 
ţională. Agitaţia adevărat patriotică se cunoaşte după 
faptul că tinde mereu a susţine şi a întări, nu a slăbi 
şi dărâma limba, credinţele, aşezările şi moravurile 
naţionale, fiinţa morală şi intelectuală a poporului. 
De aceea, nu se poate face o mare vină nimănui din 
oamenii cu adevărată dragoste de neam şi de ţară, 
nimănui, din oamenii de bine, dacă, mai ales în 
tinereţe şi mai ales în timpurile noastre, fac excese de 
zel, chiar naţionalism ideologic, după cum în tinereţe 
multă lume se încearcă în versuri. 

Nici o indulgenţă însă nu e admisibilă faţă cu 
demagogia «ştiinţifică», ideologică, vanitoasă sau 
şarlatană, dacă persistă în lucrarea ei dizolvantă. Căci 
ea combate credinţa în Dumnezeu, în tradiţii şi 
moravuri, dragostea de ţară şi de neam. E revo¬ 
luţionară şi feministă, pacifistă şi antimilitaristă, dar 
totdeauna destructivă şi stupidă. Combate şi sub¬ 
minează ideile noastre adevărate sub cuvânt că ar fi 
«false», şi, vrea să le înlocuiască cu teorii cărturare, 
rătăciri ridicole, tocmai pentru că n-au nici o legătură cu 
realitatea, cu ştiinţa. închipuirile noastre omeneşti 
despre Dumnezeu, despre lume şi viaţa omenească, 
biserica, morala, credinţele noastre în rânduiala ţărei, 
în autoritatea stăpânării sunt mereu combătute, de 
oameni mari şi mici, cari pur şi simplu nu le înţeleg. 

. Nu le înţeleg pentru că au fost şi sunt lipsiţi de senti¬ 
mentul realităţii. Chiar Rousseau şi La Mettrie 252 , cu 
j Marx şi Biichner, cu Jaures, Clemenceau, Bourgeois 253 
şi toată ilustra companie, dimpreună cu «marele» 
Alfred Fouille şi mulţi alţii. Pentru că oricâte 
I cunoştinţe ar avea aceştia toţi, şi orice dialectică: vede- 
1 rea le lipseşte. Deci putinţa de a înţelege rostul statului, 
istoria popoarelor şi mai ales condiţiile primordiale ale 
oricărei civilizaţiuni. Căci „vorba nu-i de câte ştii, ci 
vorba e de cum le ştii". De aceea, aceştia toţi, şi mulţi 
alţii, ne vorbesc mereu de «adevăr» fără a avea o idee 
lămurită despre el. Ne vorbesc mereu de «iluziile» 
credinţelor noastre, mai ales religioase, închipuin- 
du-şi că ar fi înaintând vr'un «argument» în contra 
fundamentului civilizaţiunii noastre! Pentru că nu 
ştiu că n-a existat şi nu există nici un fel de civilizaţie 
omenească fără o bază largă de idei şi sentimente 
fireşti, nu iscodite în mod artificial din premise 
abstracte. Pentru că nu ştiu că orice s-ar pune în locul 
temeliilor actuale, tot «iluzii» au să fie după «logica» 
lor. Cu o singură, dar hotărâtoare deosebire: «iluzi¬ 
ile» noastre de astăzi s-au dovedit, de mi de ani, tot 
atâtea enorme puteri constructive, de civilizare. Toate 
naţiunile respective de astăzi stau şi cad cu aceste idei, cu 
aceste «iluzii». Ele cu altele nu pot trăi. Pentru că e peste 
putinţă să-şi schimbe temeliile lor morale şi necesare, 
fără a se prăbuşi. De aceea, zic: credinţele noastre 
sunt idei, sunt adevăruri, şi tocmai «ideile înaintate» 
sunt iluzii. Istoria se repetă. Barbarii fanatizaţi, în tim¬ 
purile primitive, ale creştinismului, făceau bucăţi tot 
ce le cădea în mâni din cultura clasică elino-romană, 
sub cuvânt că ei, barbarii fanatici, ar fi reprezentând 
« adevărul » contra « idolilor » clasicităţii! Astăzi, alţi bar¬ 
bari, tot falşi «verişti» şi iconoclaşti, sfarmă stâlpii şi 


345 


simbolurile civilizaţiunii moderne sub cuvânt că ei, 
orbiţii, ne-ar fi putând înlocui «idolii» noştri cu pre¬ 
tinsele lor «adevăruri»! Dar toate aceste adevăruri 
«obiective», toate aceste iluzii moderne, sunt destruc- 
tive. Aici e toată deosebirea. Si ea e fundamentală, 

f 

determinantă. 

Căci cei ce abuzau de numele lui Christos, 
spărgând «idolii» sublimi ai lui Phidias şi Praxitel, 
făceau încalţe drum religiunii celei mai senine, 
moralei celei mai nobile. Barbarii de astăzi însă 
dărâmă catedrale, instituţii politice şi morale, dărâmă 
credinţe ideale, splendide, iar în locul lor ne oferă cea 
mai sălbatică luptă pentru gură şi gâtlej, pentru pân¬ 
tece, pentru carnea omenească, pentru toate ide¬ 
alurile trândăviei. Da, Christos-Dumnezeu, pe de o 
parte, iar, pe de alta, Karl Marx, casier contabil!... 
Asta- i semnul vremilor de astăzi, pecetea progresului 
«modern». 

Demagogia «ştiinţifică» nu ştie că, dacă e vorba 
să facem din politică «filosofie socială», apoi iluzii sunt 
înseşi persoanele, înseşi vieţile, înseşi conştiinţele dom¬ 
nilor doctrinari. Pentru că, filosoficeşte, toată viaţa 
omenească şi întregul cosmos accesibil nouă nu se 
pare decât un fel de oglindire, o iluzie în mintea noas¬ 
tră. în acest sens, chiar toate legile naturei nu sunt 
decât păreri omeneşti şi nimic mai mult. Dar, tocmai 
această eternă relativitate a toată ştiinţa omenească pe 
pământ exasperează pe cărturarul cel fălos, incult şi 
intolerant. El «nu admite» că lumea aceasta, fără de 
sfârşit şi plină de tainice adâncuri, ar putea fi ceva 
mai mult decât se vede, mai complexă şi mai tainică 
decât «suveranitatea» îngâmfată a raţiunii sale 
slăbănoage. El, domnul demagog «ştiinţific», nu 
admite că «raţiunea umană» e de fapt neputincioasă, 

că nu-i este dat să cunoască decât infinitezimale 
mărunţişuri din lume, niciodată adevărul obiectiv. El 
«nu admite» o dată cu capul. Şi, de aceea, dă cu capul 
lui şi al altora de pereţi. Savantul demagog nu poate 
înţelege pe Kant şi niciodată nu va înţelege pe 
Goethe, cea mai luminoasă şi înţeleaptă minte ome¬ 
nească, ce zice că „alăturea cu ştiinţa creşte si 
îndoiala", mit dem Wissen ivdchst der Zweifel. Dar 
savantul-demagog nu-şi înţelege nici poporul său 
propriu din care a ieşit şi care zice, întocmai ca 
autorul lui Faust, ca Socrate şi ca orice minte gândi¬ 
toare, „omul cât trăieşte învaţă şi tot moare neînvăţat". 

înaltă înţelepciune. De aceea, o găsim deopotrivă 
pe culmile filosofiei indice şi a celei germane, precum 
şi în experienţa practică a unui popor simplu, fără 
«carte», ca al nostru. Dar a unui popor care, de două 
mii de ani, zilnic, vede faptele şi ascultă lecţiile celui 
mai mare filosof din lume: ale naturei însăşi. Căci 
acest popor trăieşte cu ochii deschişi în viaţă, cu 
sufletul bănuind vecinicia. El vede ceea ce adesea 
chiar învăţaţii cei mai mari nu mai pot vedea. El 
trăieşte în plină natură. Vede şi simte puţine lucruri, 
dar le vede bine şi le simte adânc. De aceea, ştie că' 
nu tot ce străluceşte se înţelege aur. Dar de aici nu 
urmează câtuşi de puţin, nu urmează deloc şi nici el 
nu deduce, nici ştiinţa pozitivă, că trebuie să punem 
j $&păt zilelor noastre fie ca să dăm de adevărul 
«obiectiv», «integral» şi «absolut», - fie ca să scăpăm 
de cealaltă manie: de vecinicele îndoieli, de scepti¬ 
cismul sec, omorâtor şi el. Nu urmează să înlocuim 
adevărata civilizaţie cu barbaria, nu urmează să 
gonim vânturile «perfecţiunii umane» în o lume de 
adevăruri relative, de adevăruri omeneşti, nu absolute 
Jc cari numai Dumnezeu le-o fi cunoscând, omul 

niciodată. Cu un cuvânt, totul se reduce la distincţia 
între cumpăt şi pripeală, modestie şi aroganţă, între 
ştiinţa şi neştiinţă, după vechea experienţă a poporu¬ 
lui nostru că „unde-i învăţătură multă e şi multă - 
sminteală". 

